BECKWITH] TEXT AND TRANSLATION 569 
A pau ka uwe ana, ninau iho la, “ Nawai ke kama o oe?” 
Pane aku ke kaikuahine, “Na Mokukelekahiki, na Kaeloika- 
malama, na Moanalihaikawaokele laua o Laukieleula.” 
Ninau hou mai la ke kaikunane, “ Heaha ka huakai?” 
Alaila, hai aku Ja kela e like me kana olelo 1 ka makuahine. 
A lohe ke Alii i keia mau olelo, haliu aku la oia i ko laua maku- 
ahine, me ka ninau aku, “ Laukieleula, ua ae anei oe ia’u e kii i ka 
mea a ianei e olelo mai nei i wahine na’u?” 
“Ua haawi mua wau ia oe ua lilo, e like me kana noi ia’u; ina o 
kekahi o lakou kai kii mai nei, ina aole e hiki mai i o kaua nei, i lalo 
aku la no, hoi; aeia aku ka olelo a kou pokii, no ka mea, nau i wehe 
mua ke alanui, a na ko kaikuahine 1 pani mai, aohe he mea mamua 
ou, a aohe no hoi he mea mahope iho,” pela aku ka makuahine. 
A pau keia mau olelo, ninau hou mai la o Kaonohiokala ia 
Kahalaomapuana no kona mau kaikuaana a me kona kaikunane. 
Alaila hai aku la o Kahalaomapuana, “Aole he pono o ko makou 
kaikunane, ua kue ko makou noho ana, o keia wahine no a’u i kii mai 
nelia oe. I ka huakai mua ana i kii ai i ua wahine nei; hoi hou ae ia 
makou, hele no makou a hiki i kahi o ua wahine nei, ke Alii wahine 
2’ueolelo nei. I ka po, hiki makou i uka, iloko o ka ululaau oia wale 
no a me kona kupunawahine ko ia wahi. Ku makou mawaho, i nana 
aku ka hana i ka hale o ua o Laieikawai, ua uhiia mai i ka hulu 
melemele o ka Oo. 
“Ti o Mailehaiwale, aole i loaa, hoole no ua wahine nei, kii aku 
o Mailekaluhea, aole no i loaa, kii aku o Mailelaulii, aole no i loaa, 
kii aku o Mailepakaha, aole no i loaa, i ka hoole wale no a pau lakou, 
koe owau, aole hoi wau i kii, o ka huhu iho Ja no 1a ia makou haalele 
i ka nahelehele. 
“A haalele kela ia makou, ukali aku makou mahope, pakela loa no 
ko makou kaikunane i ka huhu, me he mea Ja na makou i hoole kona 
makemake. 
“ Nolaila la, hoi hou makou a kahi i haalele mua ia ai, na ua 
kaikamahine Alii Ja i malama ia makou, a haalele wale aku la 
wau, hele mai nei, oia iho Ja ko makou noho ana.” 
A lohe o Kaonohiokala i keia mau olelo, he mea e ka huhu. Ia 
manawa, olelo aku la oia ia WKahalaomapuana, “ E hoi oe me ou 
kaikuaana a me ke aikane Alii a oukou, kuu wahine hoi, kali mai 
oukou, i nee ka ua ma keia hope iho, a i lanipili, ela no wau i anei. 
“T kaikoo auanei ka moana, a i ku ka punakea i uka, eia no wau 
ianei. Ina e paka makani a hookahi anahulu malie, i kui paloo ka 
hekili, aia wau i Kahakae kaea. 
“Kui paloo hou auanei ka hekili ekolu pohaku, ua hala ia’u ka 
pea kapu o kukulu o Tahiti, aia wau i Kealohilani, ua pau kuu kino 
kapu Akua alaila o kuu kapu Alii koe, alaila noho kanaka aku wau 
ma ko kakou ano. 
